# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA VINT-I-QUATRE DE FEBRER DE DOS MIL CATORZE

**Identificació de la sessió**

Caràcter: Ordinari

Data: 24 de febrer de 2014

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

 - Sr. Carles Pedrola Carreras

- Sr. Xavier Cros Verdaguer

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.
* Sr. Francesc Molina Jiménez

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 27 de gener de 2014, que és aprovada per unanimitat.

**2n.- INFORMACIÓ DECRETS D’ALCALDIA**

El Sr. Alcalde dóna compte al Ple de les resolucions d’alcaldia núm. 8 a la 18/2014. El Ple es dóna per assabentat.

**3r.- INFORMACIONS DE L’ALCALDIA I DEL DESPATX OFICIAL**

Pren la paraula el Sr. Alcalde i dóna compte al Ple de l’última correspondència oficial rebuda, de la que cal destacar:

* Escrit de la Diputació en el que comuniquen que està oberta la sol·licitud

Del Fons de Cooperació de la Diputació de Girona.

* Del Departament d’Agricultura i Ramaderia Pesca escrit sobre les actuacions a dur a terme contra la plaga del morrut de les palmeres.
* Escrit de la Generalitat Valenciana en el que notifiquen la recepció de l’acord del Ple sobre les emissions de TV3 i Catalunya Ràdio a la Comunitat Valenciana.
* Escrit de l’Ajuntament de Fontcoberta en el que comuniquen el suport a la creació de l’itinerari cultural a la Platja d’Espolla.
* Escrit de la Diputació de Girona en relació a l’entrada en vigor de la llei de racionalització i sostenibilitat de l’Administració Local (LRSAL).
* Escrit del Tribunal Superior de Justícia de Catalunya en el que acusen recepció de l’adhesió al protocol d’execució de les diligències de llançament de Catalunya.
* Escrit de Dipsalut en el que comuniquen la resolució de l’actuació a l’escola Alzina Reclamadora del programa de salut bucodental.
* Escrit de la Fundació Estany en el que envien el calendari Solidari 2014.
* Escrit de AMI en el que comuniquen la recollida massiva de signatures per a la campanya “Signa un vot per la Independència”, els propers dies 22 i 23 de març.
* Escrit de l’Agència de Residus en el que resolen atorgar parcialment la subvenció sol·licitada.
* Escrit del President de l’Associació Animalista Libera! En el que comuniquen la pràctica il·legal de fer donació d’un animal com a premi a un sorteig.
* Escrit del Banc de Sang en el que sol·liciten autorització per a instal·lar una pancarta, i fer una crida de megafonia pel nucli més proper al lloc on es fa la donació de sang.

A continuació el Sr. Alcalde dóna compte al Ple de les següents informacions:

Urbanització Ciutat Jardí.- Continuen suspeses les llicències d’obra, fins a acabar el procediment executiu.

La Zona Industrial continua parada.

Ampliació de l’escola.- Les obres avancen a bon ritme. Varem fer una visita d’obres per a decidir la tanca perimetral entre l’escola “Alzina Reclamadora” i la llar d’infants “Els Plançons”.

Plaça de la Font.- S’ha tret el joc del castell, s’ha restaurat i s’ha instal·lat més ampliat a la Plaça de Catalunya.

El Regidor Sr. Lluís Freixa pregunta el cost d’aquesta instal·lació.

El Sr. Alcalde contesta que aprox. uns 2.000,00 euros.

Casal de la Gent Gran.- El Sr. Alcalde comenta que es va convocar una reunió el dimarts dia 18 de febrer en el local de la piscina, per explicar a la gent gran l’obra inclosa en el PUOSC d’ampliació del Casal.

Varen assistir una quinzena de persones i varen sortir molt contents , perquè varen veure que era una obra seriosa, funcional i varen poder comprovar que no se’ls deixa ni enxovats, ni en un tub sense claror.

Convenis amb el Bisbat de Girona.- Explica al Ple que té dos temes pendents amb el Bisbat de Girona, un és la cessió de l’hort de la Rectoria de Fontcoberta, i l’altra la compra venda de la rectoria de Vilavenut.

En relació a l’hort de la rectoria de Fontcoberta, només falta signar el conveni que sembla arribarà aviat. Explica que va venir l’advocat del Bisbat de Girona i amb els tècnics de l’Ajuntament es va marcar la part que l’Ajuntament proposa com a cessió, que pràcticament és la meitat de l’hort.

En Lluis Freixa pregunta quin és el cost.

El Sr. Alcalde diu que cero.

Que en relació a la rectoria de Vilavenut, es va fer una proposta d’arrendament amb opció de compra. No els hi va semblar malament i actualment estan estan preparant la taxació de l’immoble.

Camp de futbol Reunits amb l’antiga junta del futbol Fontcoberta, proposen posar herba natural al camp de futbol de Fontcoberta. Tenen un romanent de diners i únicament volen destinar-ho al futbol. S’ha de preparar el terreny, i aportar-hi matèria orgànica per a sembrar-hi després l’herba. El pressupost d’aquesta actuació importa més o menys uns 9.000,00 euros, i l’antiga junta del futbol Fontcoberta seria qui es farà càrrec de la despesa. Ho volen fer aviat per tenir-ho llest passat l’estiu, ja que hi ha la possibilitat de fer dos equips a Fontcoberta, un femení i un masculí. S’ha d’acabar de parlar amb pròximes reunions.

Arbrat S’han de fer unes quantes actuacions de plantació d’ arbres. Una a la antiga pista de tennis, al costat de la deixalleria de Vilavenut, venint de Galliners i en algun carrer de Melianta.

Marquesines.- s’instal·laran dues marquesines, una de petita a la plaça de Vilavenut i la que hi havia a Vilavenut, que és més gran, s’instal·larà a Melianta a la Plaça Catalunya, davant de l’Església.

Pista Coberta de Vilavenut .- S’ha demanat pressupost per acabar de cobrir la part que queda entre l’edifici de l’escola vella de Vilavenut i la nova pista. Es faria amb peces de policarbonat per no treure la llum a l’interior de l’edifici.

SOC.- El Sr. Alcalde diu que com saben des de finals de desembre de 2013 s’ha sumat a la brigada d e l’Ajuntament un noi del SOC, per feines de neteja i demés. Que una persona més ja es nota, ja que en aquests moments tots els embornals estan nets, la platja d’Espolla s’està desbrossant etc. Tot i que falta molta feina, ja es comença a notar la neteja general.

El Sr. Alcalde continua dient que no sap com s’ha de fer per apel·lar al civisme de la gent, que és vergonyós però cada setmana la brigada ha de passar a netejar la part del costat de la llar d’infants perquè està plena de defecacions de gossos.

Mercat d’ocasió.- El Sr. Alcalde diu que el mercat d’ocasió dels dissabtes s’està consolidant. Que no porta cap mena de problema. L’únic que passava era que hi havia pernoctacions en l’aparcament i voltants del pavelló. Que s’ha solucionat posant senyals de prohibit pernoctar-hi i acampar-hi. Els mossos d’Esquadra també ajuden en l’ordre, ja que hi passen molt sovint.

**4t.- APROVACIO CONVENI DE COL·LABORACIÓ ENTRE EL CONSELL COMARCAL DEL PLA DE L’ESTANY I ELS AJUNTAMENTS DE LA COMARCA DE DELEGACIÓ DE LES COMPETENCIES MUNICIPALS DE SERVEIS SOCIALS.**

El Sr. Alcalde explica al Ple el conveni de col·laboració entre el Consell Comarcal del Pla de l’Estany i els ajuntaments de la comarca de delegació de les competències pròpies del serveis socials bàsics d’atenció primària que corresponen al municipi segons l’art. 31.1 de la Llei 12/2007, de l’11 d’octubre, de serveis socials de Catalunya.

Que va ser un conveni una mica conflictiu abans no es va arribar a un acord pel seu finançament.

Es proposa:

**1**.- Aprovar el conveni de col·laboració entre el Consell Comarcal i els ajuntaments de la comarca de delegació de les competències municipals de serveis socials.

2.- Facultar al Sr. Alcalde, Joan Estarriola Vilardell, per a signar els documents que siguin necessaris per a la delegació de les competències municipals de serveis socials.

3.- Comunicar aquest acord al Consell Comarcal del Pla de l’Estany.

Es debat aquest tema, es sotmet a votació la proposta i s’aprova per unanimitat.

A proposta de l’Alcaldia per unanimitat, s’acorda la urgència de la següent proposta no inclosa en l’ordre del dia

**5è.- APROVACIÓ DE LA FORMALITZACIÓ DEL CONFLICTE EN DEFENSA DE L’AUTONOMIA LOCAL CONTRA LA LEY 27/2013, DE 27 DE DICIEMBRE, DE RACIONALIZACIÓN Y SOSTENIBILIDAD DE LA ADMINISTRACIÓN LOCAL**

Al mes de maig d’enguany es compliran trenta cinc anys de la constitució dels ajuntaments democràtics. Al llarg d’aquests anys s’ha passat d’una situació en la qual van d’haver de planificar les ciutats per a fer front a un urbanisme desarrolista, especulatiu, afavoridor d'interessos individuals, i resoldre el dèficit d’infraestructures i d'equipaments bàsics, per afrontar noves realitats més complexes com el medi ambient, els canvis demogràfics i socioculturals de la nostra societat, fruits dels fenòmens migratoris, dels nous models familiars, de la dependència, de l'envelliment de la població, de la mediació social, entre altres. Tot això ja que els municipis són vius i cal donar resposta a les demandes i necessitats que plantegen els nostres ciutadans i ciutadanes.

Els ajuntaments han estat capaços d'afrontar els grans reptes i els canvis culturals de finals del S.XX i en aquesta primera dècada del S.XXI, des de l’autonomia local, són el principal dic de contenció contra la crisi, i el principal espai de resistència, de dignitat, de defensa dels drets de la ciutadania i els principals espais per generar alternatives socials i econòmiques per pal·liar els efectes de la crisi.

Malgrat aquests esforços els ajuntaments mai han tingut un finançament just i adequat. Durant aquests quasi bé trenta cinc anys les hisendes locals han estat l’assignatura pendent en la mesura que l’aportació financera de l’Estat a les administracions locals no s’ha adequat als serveis que presten.

El context actual de crisi econòmica està sent demolidor per als nostres municipis. Davant d’això els ajuntaments han hagut d’incrementar la despesa per donar resposta a aquesta emergència social.

Ara, en l’actual context de crisi, quan és més necessari que mai tenir una administració més propera, i tenir més recursos per fer front a aquesta realitat social, el govern de l’estat espanyol ha aprovat una “Llei de Racionalització i Sostenibilitat de l’Administració Local” (LRSAL) que suposa, de facto, una retallada competencial sense precedents que suposarà un important retrocés, atès que afectarà de ple als serveis que donen els ajuntaments.

Trenta cinc anys esperant un nou marc competencial i un finançament adequat per garantir serveis locals bàsics, perquè ara amb aquesta llei el municipalisme torni a un model de fa quaranta anys enrere amb un marc competencial raquític, i que allunya la capacitat de decisió sobre les polítiques de proximitat, i també allunya les decisions i el control de la ciutadania acabant amb el valor de proximitat que permet la prevenció, la detecció i l’actuació per garantir uns mínims de cohesió i convivència en el conjunt de pobles i ciutats de Catalunya.

Aquesta Llei aprofita la situació de crisi econòmica per modificar l’estructura de l’estat espanyol i recentralitzar amb l’excusa de la sostenibilitat econòmico-financera. Una llei que vol privatitzar els serveis, principalment dels tres grans serveis públics locals que encara es demostren econòmicament rendibles: l’abastament d’aigües, el tractament de residus i l’enllumenat públic.

LRSAL vulnera l’Estatut de Catalunya en matèria d’organització territorial i de règim local, i converteix als ajuntaments en un apèndix de l’estat, i en una instància merament administrativa i sota control en el seu funcionament, vulnerant així l’actual marc basat en el principi d’autonomia local i principi de subsidiarietat, reconegut a la Carta Europea d’Autonomia Local com a criteri de proximitat en l’atribució de competències i d’eficàcia en la redistribució.

Davant d’aquesta situació les entitats municipalistes i els sindicats han iniciat una campanya d’informació a la ciutadania dels efectes de l’aplicació de la Llei de Racionalització i Sostenibilitat de l’Administració Local, així com la defensa del món local perquè els ajuntaments som l’administració que estem millor preparats per oferir serveis de proximitat.

Volem seguir reivindicant el nostre paper per seguir tenint el protagonisme en la defensa, garantia i l'enfortiment dels drets socials i la millora del benestar de la ciutadania. En canvi aquesta llei afecta a la quotidianitat i a les necessitats bàsiques de la gent, i redueix la capacitat de resposta dels governs locals.

**Fonaments de dret**

La Llei 27/2013, de 27 de desembre de 2013, de Racionalització i Sostenibilitat de l’Administració Local (LRSAL) va entrar en vigor el 31 de desembre de 2013.

El conflicte en defensa de l’autonomia local, d’acord amb l’art. 75 bis LOTC, es pot plantejar quan les normes de l’Estat amb rang de llei lesionin l’autonomia local constitucionalment garantida.

D’acord amb l’art. 75 ter 2 i 3 LOTC, per iniciar la tramitació del conflicte en defensa de l’autonomia local és necessari l’acord del Ple de les Corporacions locals amb el vot favorable de la majoria absoluta del número legal de membres d’aquesta. De manera prèvia a la formalització del conflicte, s’ha de sol·licitar dictamen, amb caràcter preceptiu però no vinculant, del Consell d’Estat.

En conseqüència, es proposa al Ple de la corporació que adopti els següents

**ACORDS:**

PRIMER.- Iniciar la tramitació per a la formalització del conflicte en defensa de l’autonomia local contra els articles primer i segon i demès disposicions afectades de la Ley 27/2013, de 27 de diciembre de 2013, de Racionalización y Sostenibilidad de la Administración Local (BOE núm. 312 de 30 de desembre de 2013) d’acord amb el text que s’adjunta, segons el que s’estableix en els arts. 75 bis i següents de la Ley Orgánica 2/1979, de 3 de octubre, del Tribunal Constitucional.

### SEGON.- A tal efecte, sol·licitar Dictàmen del Consejo de Estado, conforme a l’establert en l’art. 75 ter 3 de la Ley Orgánica 2/1979, de 3 de octubre, del Tribunal Constitucional, per conducte del Ministerio de Hacienda y Administraciones Públicas, a petició de l’entitat local de major població (art. 48 Ley 7/1985, de 2 de abril, reguladora de las Bases de Régimen Local), així com atorgar a aquesta entitat la delegació necessària.

**TERCER.-** Facultar i encomanar a l’Alcalde/Alcaldessa per a la realització de tots els tràmits necessaris per portar a terme els acords primer i segon i expressament per a l’atorgament d’escriptura de poder tan ampli i suficient com en dret es requereixi a favor de la Procuradora Dña. Virginia Aragón Segura, col. Núm. 1040 de l’Il·lustre Col·legi de Procuradors de Madrid per tal que, en nom i representació de l’Ajuntament de Fontcoberta, de forma solidària i indistinta interposi conflicte en defensa de l’autonomia local contra la Ley 27/2013, de 27 de diciembre de 2013 (BOE núm. 312 de 30 de desembre de 2013), de Racionalización y Sostenibilidad de la Administración Local,seguint-lo per tots els seus tràmits i instàncies fins a obtenir sentència ferma i la seva execució.

Després de deliberar sobre el tema i amb el vot favorable dels nou membres presents en la sessió, dels nou que legalment la componen; que representa la majoria absoluta del nombre legal de membres de la corporació, es va adoptar entre altres, els següents acords:

### PRIMER.- Iniciar la tramitació per a la formalització del conflicte en defensa de l’autonomia local contra els articles primer i segon i demés disposicions afectades de la Ley 27/2013, de 27 de diciembre de 2013, de Racionalización y Sostenibilidad de la Administración Local (BOE núm. 312 de 30 de desembre de 2013) d’acord amb el text que s’adjunta, segons el que s’estableix en els arts. 75 bis i següents de la Ley Orgánica 2/1979, de 3 de octubre, del Tribunal Constitucional.

### SEGON.- A tal efecte, sol·licitar dictamen del Consejo de Estado, conforme a l’establert en l’art. 75 ter 3 de la Ley Orgánica 2/1979, de 3 de octubre, del Tribunal Constitucional, per conducte del Ministerio de Hacienda y Administraciones Públicas, a petició de l’entitat local de major població (art. 48 Ley 7/1985, de 2 de abril, reguladora de las Bases de Régimen Local), així com atorgar a aquesta entitat la delegació necessària.

**TERCER.-** Facultar i encomanar a l’Alcalde/Alcaldessa per a la realització de tots els tràmits necessaris per portar a terme els acords primer i segon i expressament per a l’atorgament d’escriptura de poder tan ampli i suficient com en dret es requereixi a favor de la Procuradora Dña. Virginia Aragón Segura, col. Núm. 1040 de l’Il·lustre Col·legi de Procuradors de Madrid per tal que, en nom i representació de l’Ajuntament de Fontcoberta, de forma solidària i indistinta interposi conflicte en defensa de l’autonomia local contra la Ley 27/2013, de 27 de diciembre de 2013 (BOE núm. 312 de 30 de desembre de

2013), de Racionalización y Sostenibilidad de la Administración Local,seguint-lo per tots els seus tràmits i instàncies fins a obtenir sentència ferma i la seva execució.

Que, la població oficial del municipi és de 1447 habitants, com consta en el certificat que s’adjunta.

**6è.- PRECS I PREGUNTES.-**

A l’apartat dels òrgans de control, i en el punt de precs i preguntes, pren la paraula el regidor Sr. Lluis Freixa i comenta que no es queixaran, perquè com diu el butlletí municipal, per fer-ho no cal apuntar-se a una llista, ho pot fer qualsevol persona.

Comenta que fa uns 6 mesos es va parlar sobre el pacte nacional, la sobirania fiscal de Catalunya, i demana si s’ha fet alguna gestió.

El Sr. Alcalde contesta i diu que s’ha d’esperar que la Generalitat faci alguna gestió i ens digui endavant. Explica que fa uns 15 dies varen convocar a tots els alcaldes d’ERC a Barcelona i es va tractar aquest tema, i es va dir que s’ha de mirar de que la Generalitat ho pugui absorbir i anar tots a una.

Contesta en Lluís Freixa i diu que s’ha d’anar segur, i en pas ferm no temerari.

Seguidament el Sr. Lluís Freixa i pregunta com va anar la inspecció que Sanitat va realitzar al local de la piscina de Melianta.

El Sr. Alcalde contesta que no es sap res d’aquest tema, i ho pregunta a la regidora de Benestar Social.

La Sra. Pilar Busquets, regidora de Benestar Social, diu que tampoc en sap res. Que a la tarda havia parlat amb les responsables de l’Associació d@na i no li havien fet cap comentari en relació a una inspecció.

Que es molt estrany que hagin fet una inspecció al local de la piscina, sense haver dit res a l’Ajuntament , que és qui té la propietat del local.

El Sr. Alcalde reitera que desconeix el tema i pregunta la regidor Sr. Lluís Freixa com els hi ha arribat la informació.

El Sr. Freixa contesta que a través del Casal d’Avis i comenta que ho preguntarà a la persona que li ha dit la informació, que li doni tota mena de detalls.

A continuació el Sr. Jaume Roura diu que veient que la urbanització de la zona industrial va per llarg, creu que s’haurien d’instal·lar dues faroles a l’entrada de Melianta.

En Xavier Cros manifesta que s’hi poden instal·lar, però que el problema no és pas la llum, sinó la velocitat.

El Sr. Alcalde diu que fa falta un radar, que alguns vehicles agafen el revolt de l’entrada de Melianta molt ràpid i continuen anant a gran velocitat durant tota la recta de la Ctra. de Banyoles a Figueres, fins a arribar al semàfor.

Després de deliberar sobre aquest tema, i no havent-hi cap altre assumpte a tractar, ni més precs ni preguntes a formular, Sr. Alcalde aixeca la sessió a les 23 hores, i per a constància del que s’hi ha tractat i dels acords adoptats, ho certifico i estenc la present acta.

Vist i plau

L’Alcalde La Secretària